Elika Cave Suites Urgup Turquia - Ofertes d'hotels amb els MILLORS DESCOMPTES EN LÍNIA\nVeure tots els 156 allotjaments a Urgup.\nUlus Meydani Cami Street No.10 Urgup/Ortahisar, Urgup Centre, Urgup, Turquia, 50650 - Molt bona ubicació - Veure al mapa\nTé alguna pregunta per a Elika Cave Suites ?\nMés informació sobre Elika Cave Suites\nPer als viatgers què vulguin captar les imatges i els sons de Urgup, Elika Cave Suites és l'el·lecció perfecta. Tota l'emoció del centre de la ciutat és només a 5 Km. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Urgup. A l'hotel s'hi pot gaudir d'unes comoditats de primera classe com servei d'habitacions 24 hores, Wi-Fi gratuït en totes les habitacions, servei de neteja diari, xemeneia, servei de taxi.\nL'hotel compta amb 25 precioses habitacions, i totes inclouen televisió de pantalla plana, accés a internet (sense fils), piscina privada, connexió sense fils a internet (cortesia), habitacions per a no fumadors. A més, l'oci que l'hotel ofereix assegurarà que tengui molt a fer durant el dia. Elika Cave Suites és un lloc ideal d'estada pels viatgers que busquin encant, comfort i facilitat a Urgup.\nComentaris d'Agoda (5)Comentaris de Booking.com (228)\nBeautiful resort in Cappadocia ”


per Eva Ayza / ACN 06/10/2021 21:10h\nEls escolars d'Andorra ja no caldrà que portin mascareta a l'aula a partir d'aquest dijous. Així ho ha aprovat el consell de ministres del govern andorrà aquest dimecres a proposta del titular de Salut, Joan Martínez Benazet, donats els nivells d'immunització de la població – actualment més del 75,5% dels que es poden vacunar contra la covid-19 ja han rebut la pauta completa.\nSegons el ministre, la retirada de la mascareta a les aules era una demanda «força reivindicada per les famílies i els centres». Fins ara l'havien d'utilitzar els infants a partir dels 8 anys. Així mateix, tampoc caldrà que la facin servir els professors que estiguin vacunats o hagin passat la malaltia els darrers sis mesos.\nAndorra retira la mascareta a les aules | LleidaDiari.cat\nTambé augmenta l'aforament als parcs interiors\nFoto: Localitzen un dipòsit il·legal d'amiant al Pallars


Quist - Viquipèdia, l'enciclopèdia lliure\nQuists renals subcapsulars simples.\nUn quist és una bossa tancada amb una membrana pròpia que es desenvolupa anormalment en una cavitat o estructura del cos. Poden produir-se com a resultat d'un error en el desenvolupament embrionari durant l'embaràs. Tanmateix, de vegades apareixen de manera espontània sense causa aparent. Els quists poden ser perillosos sovint a causa dels efectes negatius que poden tenir sobre els teixits biològics. Poden contenir aire, fluixos o material semisòlid. Un pseudoquist no té membrana.\nUn quist també pot ser un sac que tanqui un organisme durant un període de dormància, com és el cas de certs paràsits.\nLa fibrosi quística és un exemple de malaltia genètica on els quists es desenvolupen al teixit pulmonar i alliberen mucus als pulmons, fet que redueix la capacitat pulmonar i provoca tos crònica.\nAlguns quists són neoplàstics i, per tant, s'anomenen neoplàsies quístiques. Molts tipus de quists no són neoplàstics; alguns són displàstics o metaplàstics. Els pseudoquists són similars als quists ja que tenen un sac ple de fluid, però no tenen un revestiment epitelial.\n1.1 Aparell genital femení\n1.2 Aparell genital masculí\n1.3 Cap i coll\n1.4 Cutani i subcutani\n1.7 Sistema nerviós central\n1.8 Sistema musculoesquelètic\nEls quists poden aparèixer a qualsevol lloc del cos. Però els més comuns són els següents:\nAparell genital femení[modifica]\nQuist de la trompa de Fal·lopi\nAparell genital masculí[modifica]\nCap i coll[modifica]\nQuist de les cordes vocals\nCutani i subcutani[modifica]\nQuist aracnoide espinal\nA Wikimedia Commons hi ha contingut multimèdia relatiu a: Quist\nObtingut de «https://ca.wikipedia.org/w/index.php?title=Quist&oldid=25358796»\nLa pàgina va ser modificada per darrera vegada el 2 nov 2020 a les 18:09.


Per a la Neurorehabilitació – Assaig en Moviment\nLa neuroplasticitat és la capacitat que té el cervell d’aprendre, de canviar-se a si mateix i de reorganitzar-se. La capacitat de supervivència del cervell és molt gran i, davant la necessitat, ell mateix es reorganitza i busca les vies per tal que l’organisme funcioni de la manera més digne que és capaç. Qualsevol persona que hagi patit un dany cerebral producte d’un ictus, esclerosis múltiple, Parkinson o paràlisis cerebral poden beneficiar-se de la plasticitat del seu cervell; és a dir, poden neurorehabilitar-se.\nFoto: © International Feldenkrais® Federation Archive, Robert Golden.\nEl Mètode Feldenkrais és un mètode de reeducació neuromotora que – a través de l’atenció i exploració del moviment- estimula la capacitat d’aprenentatge innata del sistema nerviós. En les classes del mètode Feldenkrais, l’alumne pren consciència del seu cos i de la manera com es mou, detectant patrons de moviments nocius que dificulten o limiten el moviment i experimentant altres possibilitats de moviment més eficients, funcionals i saludables.\nTreballant amb l’alumne que ha sofert una lesió cerebral i que demostra una mobilitat molt reduïda, el professor, en primer lloc, intenta detectar el moviment que és possible i, a partir d’aquest, comença a explorar altres possibilitats de moviment incorporant més parts i aspectes en l’acció. D’aquesta manera s’inicia un procés de reeducació neuromotora en el que es creen noves connexions neuronals que poden facilitar la mobilitat i beneficiar la realització de la funció afectada: es tracta d’aprendre a fer el mateix però d’una altra manera.\nEl seu creador, Moshe Feldenkrais (1904 – 1984) va crear aquest mètode observant com es dóna el procés d’aprenentatge en el nadó durant els seus primers anys de vida en el qual – a través del moviment i l’exploració del moviment- es desenvolupa globalment a nivell motriu, afectiu i cognitiu. Explorant, a través d’un procés ric d’assaig-error-assaig-encert, el cervell fa una discriminació d’allò que és millor i d’allò que no li serveix, descartant la informació que no és útil i integrant la que sí funciona, creant noves connexions neuronals que permeten realitzar funcions cada vegada més complexes.\nPer a més informació contacta amb : Raquel Jufré – 646478238 – info@assaigenmoviment.com


L’Audiència Nacional envia Sandro Rosell a la presó\nSandro Rosell, en una roda de premsa.\nLa jutgessa ha decretat presó incondicional per a l'expresident del Barça i per al seu soci andorrà, Joan Besolí\nLa jutgessa de l’Audiència Nacional Carmen Lamela ha decretat l’ingrés a presó de manera incondicional per a Sandro Rosell i per al seu soci andorrà Joan Besolí. La magistrada del jutjat número 3 considera que l’expresident del Barça forma part d’una organització criminal que es dedicava a blanquejar diners i que existeix risc de fuga i de destrucció de proves.\nSandro Rosell ha declarat durant aproximadament dues hores, acusat de blanqueig de capitals i organització criminal, després que se l’hagi vinculat a comissions il·legals facturades per la venda dels drets televisius de la selecció brasilera durant l’etapa de Ricardo Teixeira a la presidència de la Confederació Brasilera de Futbol (CBF).\nSegons la investigació, Sandro Rosell va rebre 15 milions d’euros en un compte suís provinents d’una empresa amb seu a Qatar. Aquesta quantitat va ser, posteriorment, transferida a Andorra per al seu blanqueig. Joan Besolí, també enviat a presó, és el soci de Rosell a la gestoria Comptatges, des de la qual van tramitar la residència andorrana per a l’expresident de la CFB.\nSegons la jutgessa, Rosell liderava una organització criminal que es dedicava a blanquejar diners a través de comissions irregulars. Els Fiscals Daniel Campos i Vicente González Mota han demanat presó sense fiança un cop finalitzada la declaració de l’expresident blaugrana, una petició que Lamela ha acceptat.\nPer als testaferros de Sandro Rosell, Shahe Hanessian i Andreu Ramos, la jutgessa ha decretat llibertat amb mesures cautelars corresponents a la retenció del passaport i a la compareixença mensual davant les autoritats.


251 auxiliars tècnics educatius han triat avui plaça per al curs 2017/18\nDurant el dia d'avui 251 auxiliars tècnics educatius (ATE) han triat el centre de treball per el curs 2017-2018 a les seus de la Conselleria d'Educació i Universitat a Palma, Maó i Eivissa. El curs 2017-2018 comptarà amb un total de 284 ATE amb un increment de nou professionals en relació al curs passat, que foren 275. Per Illes, 202 treballen a centres de Mallorca, 26 a Menorca i 56 a les Illes Pitiüses.\nEls ATE són els professionals que es dediquen a la cura i atenció dels alumnes amb necessitats educatives especials per donar suport al tutor o als especialistes dels centres educatius de les Illes Balears. Formen part de l'equip de suport o del departament d'orientació i compleixen una funció assistencial i educativa.\nFins el curs 2016-17, 160 ATE tenien contractes de jornada parcial a 5,22 hores o 6,24 hores. Aquesta situació provocava problemes d'atenció als alumnes i de coordinació amb els equips de suport. Per millorar aquesta situació des de les conselleries d'Educació i Universitat i d'Hisenda i Administracions Públiques es va impulsar un acord amb els sindicats d’ampliació de la jornada dels ATE, signat el dia 9 de juny al Comitè Intercentres de personal laboral del Govern de les Illes Balears.\nAquest acord ha permès ampliar la jornada laboral dels ATE que voluntàriament s’hi han volgut acollir, a jornada completa. Acabat el procés, dels 160 ATE a jornada parcial, 145 s'han acollit a aquest canvi a jornada completa i només 15 han volgut mantenir la jornada parcial. Això permetrà oferir una millor atenció a l'alumnat NEE no només durant l'horari lectiu si no també a les activitats complementàries (activitats escolars complementàries, escola matinera, menjador escolar, etc...)\nTambé s'ha ampliat el contracte dels ATE fixes discontinus que abans eren contractats durant el calendari lectiu (aproximadament 9 mesos) passant a contractes de 10 mesos complets, de manera que en el curs 2017-18 es contracten des de dia 4 de setembre a dia 3 de juliol, permetent que es puguin incorporar abans i conèixer amb antelació les particularitats de l'alumnat amb el que han de treballar, participar de les reunions de coordinació, millorar la gestió de les vacances, etc.\n1 jpg - 3588Kb\n2 jpg - 3407Kb


El massatge, el millor mètode per alleujar el dolor\nEl massatge és potser un dels mètodes més antics per a alleujar el dolor. Possiblement el massatge produeix analgèsia perquè trenca el circuit de dolor-espasme- dolor (Jacob, 1960). El circuit es pot definir com una contractura muscular sostinguda que genera dolor profund en el propi múscul. En Mans de Sant, el centre de fisioteràpia de Sant Cugat ho sabem i apliquem.\nEl dolor al seu torn, produeix la contracció reflexa d'aquest mateix múscul o d'uns altres. S'ha assenyalat que el massatge ajuda a trencar el circuit del dolor per l'efecte mecànics reflexos i per augmentar la circulació. La relaxació i la distensió del teixit muscular atenuen la contracció sostinguda. A més el dolor és inhibit pel mecanisme de barrera, això interromp les contraccions reflecteixes ulteriors.\nModeradors del dolor\nLa percepció conscient del dolor es realitza en l'encèfal, a nivell del tàlem. En aquesta regió supraespinal, es diu que l'escorça celebral i el tronc de l'encèfal participen alliberant substàncies químiques, com endorfinas i serotonina (Watson, 1982).S'afirma que una resposta important del massatge és la producció i passo a la circulació d'aquests opiacis endògens.\nAquests agents analgèsics naturals es troben principalment en l'encèfal, però també circulen per altres parts del cos. Un d'aquests agents són les betaendorfines, que són pèptids opiacis (compostos semblants a l'opi).Un altre és la betalipotromina, una varietat de la lipotromina, que és una hormona elaborada per la hipofisis i la funció de la qual és mobilitzar el greix de teixit adipós.\nLa betalipotrina conté endorfina i betaendorfines, substàncies ambdues que es creï inhibeixen o esmorteeixen la transmissió de dolor en els tres llocs citats: Les terminacions perifèriques dels nervis sensitius, les astes posteriors de la medul·la espinal i els centres superiors del sistema límbico i l'escorça cerebral (Milan, 1986). Per tant el massatge en afavorir la circulació, augmenta el transport i la difusió d'aquests productes calmants del dolor.\nMasaje de fisioterapia en Sant Cugat


Un 55% dels empleats voldria seguir treballant des de casa després del confinament | UPF-BSM\nSegons un estudi de la UPF Barcelona School of Management, en el 81% dels casos el teletreball no ha provocat afectacions a la qualitat de la feina\nInternet i les noves tecnologies han estat els grans facilitadors en la implementació del teletreball\nEl 66% dels enquestats estan satisfets amb l'experiència i afirmen que la seva productivitat s'ha mantingut o, fins i tot, ha augmentat\nEl coronavirus ha forçat a una gran quantitat d'empreses i institucions a que els seus treballadors es connectin i treballin des de casa, una modalitat que no estava molt desenvolupada a Espanya ni a Catalunya. La incorporació del teletreball de forma sobrevinguda i sense preparació prèvia no ha resultat, però, tan difícil com semblava. Segons un estudi de la UPF Barcelona School of Management sobre els efectes del confinament i l'ús del teletreball en les condicions laborals, la implantació del teletreball s'ha produït sense reflectir-se diferències significatives en relació a gènere, edat, sector, categoria professional o dimensió de l'empresa. En l'estudi, en el que han participat 810 persones, el 89% ha hagut de teletreballar des de casa i la majoria, un 81%, assegura haver-ho pogut fer sense afectacions a la qualitat de la seva feina.\nSatisfacció i disposició al teletreball\nEl 55% dels enquestats consideren que ha augmentat la seva disposició a treballar des de casa i el 66% estan satisfets o molts satisfets de l'experiència de teletreballar. 'Partint de la base que el teletreball no és un model molt estès a la nostra societat on moltes organitzacions mostren resistències, podríem dir que aquesta situació pot esdevenir un catalitzador cap a la implementació del teletreball de forma més estesa en la nostra societat', asseguren els investigadors.\nSegons l'estudi, més del 62% de les persones enquestades considera que la seva productivitat s'ha mantingut o ha augmentat amb el teletreball i un 60% dels participant expressa el mateix grau de compromís i implicació amb la companyia. 'El teletreball a la nostra societat no és un mètode habitual d'ocupació però ara es pot arribar a trencar la percepció inicial de moltes organitzacions d'una baixada de la productivitat o qualitat de la feina per part del treballador'.\nLa tecnologia ha estat una gran facilitadora del teletreball. Un 58% dels enquestats afirmen que no han necessitat més equipament tecnològic donat que la majoria d'organitzacions i treballadors ja compten a casa amb ordinadors, connexió a internet i en remot, així com telefonia.\nVisions contraposades envers la conciliació\nEn relació a la percepció sobre la conciliació de la vida personal i professional, l'estudi de la UPF Barcelona School of Management mostra visions contraposades per part dels enquestats. Un 43% considera que ha augmentat envers un 35% que afirma que ha disminuït. Una diferència que pot venir generada per les realitats personals del confinament de cada enquestat.\nPercepció optimista de futur\nL'estudi pregunta també als participants sobre la seva percepció de futur a nivell laboral i de la seva empresa. Els enquestats mostren diversitat d'opinions respecte a la situació en els propers 6 mesos però quan s'amplia la perspectiva a 2 anys vista, la percepció és clarament optimista. Un 61% considera que el futur de l'empresa és bo o molt bo.\nDescarrega't l'estudi de la UPF Barcelona School of Management


XIRRIQUITEULA Teatre : butlletí trimestral, Abril - Juny 2016\nButlletí informatiu / Abril - Juny 2016\nPER UN INSTANT... I SEGUIM!\nEstem molt contents de seguir mostrant als pobles i ciutats de Catalunya aquest concert teatralitzat. PER UN INSTANT ja va per la seva quarta temporada i sembla que té corda per unes quantes més.\nEl tàndem que formem amb La Tresca i la Verdescano ens aturem i aquest març hem estat a Olesa de Montserrat i a Tona on hem trobat programadors sensibles i entregats a la seva tasca. També vam viure amb èxit l'aventura d'organitzar de dalt a baix una funció escolar a Badalona. Quina feinada! Lloem a tots aquells que s'hi dediquen a organitzar-nos les extenses programacions escolars que omplen el calendari entre bolo i bolo de cap de setmana.\nJa tenim anotades al calendari les properes actuacions. Us hi esperem si el voleu descobrir o tornar a veure!\nDiumenge 10 d'abril a les 12 h. CC Casa del Rellotge de Barcelona.\nDiumenge 17 d'abril a les 18 h. Societat Cultural Sant Jaume de Premià de Dalt.\nPer l'actuació de Premià sortejem entrades\n120 espectadors van venir a Tona\nLES GIRAFES SURTEN AL MES DE MAIG\nA les GIRAFES no els acaba d'agradar el fred tot i que les hem fet viatjar fins al Cercle Polar Àrtic i aviat tornaran cap a Dinamarca. Després d'aquest llarg i suau hivern volem compartir amb vosaltres tota l'activitat amb la que comencem la temporada de carrer. Serà al mes de maig tan aviat com arriba el bon temps!\nDe Maó a Redondela passant per Copenhague, Kalundborg, potser també Aalborg... I al juliol serà el torn de Portugal amb actuacions previstes a Lisboa, Ovar... També estem ja preparant el proper viatge a la Xina... Com els agrada a les GIRAFES recórrer el món!\nEns fa especial il·lusió participar en el festival de titelles de Redondela, on l'Associació Xente Titiritera fa anys que tira endavant aquest certamen. Per fi, després de molts intents fallits en que les agendes no encaixaven, passejarem per els carrer d'aquesta localitat gallega!\nActuacions de GIRAFES a Portugal\nNOVA CREACIÓ DE IOLANDA LLANSÓ\nDarrerament hem vist néixer un nou treball de la Iolanda Llansó, directora artística de Xirriquiteula. THE CORD és un breu curt que amb tendresa i un toc d'humor ens parla d'un personatge que ha de deixar la seva terra. Un petit treball que pot ser l'embrió d'una nova creació. D'aquí uns mesos ho sabrem.\nEns agradaria destacar que aquesta peça ha estat realitzada amb la participació exclusiva d'adolescents. Ells, sota la direcció de la Iolanda s'han encarregat de les càmeres, manipulació de drons, localitzacions, guió, muntatge... Tota una experiència amb les noves generacions d'artistes!\nFeu clik sobre la imatge per veure el curt\nALGUNS PROJECTES PROPERS\nA banda dels seus projectes propis, la Iolanda s'ha embarcat en una nova aventura: COSPRESS. Un espectacle que creix amb l'acompanyament d'OBSIDIANA, empresa que gestiona també els espectacles de Xirriquiteula. La Iolanda participa en la creació col·lectiva i assumeix la direcció artística d'aquesta obra de la companyia emergent Kimani. Divendres 8 d'abril es farà una presentació a la Mostra de Projectes a la Mostra d'Igualada. L'estrena està prevista per a aquest estiu.\nL'acompanyament d'Obsidiana també està present en el nou projecte AUTOMÀTICS de Marc Costa, actor emblemàtic de Xirriquiteula Teatre (GIRAFES, PAPIRUS) que ha desenvolupat el seu propi projecte artístic sota el nom RED BUTTON tot creant una exposició amb joguines animades. Aquesta exposició es podrà veure tots els dies de La Mostra d'Igualada al hall del teatre Ateneu. Si hi passeu, no us oblideu de pitjar el botó vermell.\nCOSPRESS, teatre físic i d'objectes\nAUTOMATICS, exposició interactiva


Alimentació saludable. Quadern de l’Alumnat. | Energia per créixer\nMinisteris de Sanitat i Consum i d’Educació i Ciència.\nAquest quadern de treball de l’alimentació saludable està elaborat per a alumnes d’Educació Primària. L’objectiu d’aquest manual pràctic, que forma part del programa Perseo -projecte de prevenció de l’obesitat infantil dels ministeris de Sanitat i Educació- és inculcar hàbits alimentaris saludables.\nEl manual resulta complet i exhaustiu. Repassa -al llarg de les seves prop de 30 pàgines il•lustrades- la necessitat d’un esmorzar adequat, d’un consum més alt de fruites i verdures, així com de reduir el consum d’aliments amb alta densitat energètica.\nEls continguts d’aquesta guia pràctica escolar estan organitzats en activitats educatives, atractives i divertides, que inclouen exercicis i jocs per a estimular l’aprenentatge actiu i la reflexió dels nens.


Wikiloc | Ruta Geocaching de Begues Trail\nRuta Geocaching de Begues\nBegues és un municipi de la comarca del Baix Llobregat (Barcelona). Està situat a uns 400 metres d´altitud, al sud-oest de la comarca, i una part molt important del Parc del Garraf es troba en el nostre terme, incloent els pics de Montau (658m) i de la Morella (594m).\nBegues està connectat amb Avinyonet del Penedès i amb Gavà per una carretera comarcal. Compta 50km2 de superfície municipal i és el municipi amb més extensió del Baix Llobregat. Begues està agermanat amb el municipi francès de Bègues i el poble italià de Sant' Oreste.\nEl terme municipal El terme municipal de Begues està situat al massís del Garraf. Queda inclòs, per tant, en la unitat geomorfològica de la Serralada Litoral. Amb una extensió de 50,42km2 i una altitud en la població de 399m sobre el nivell del mar, Begues és el municipi més extens i elevat de tota la comarca.\nEl municipi limita al nord amb els termes d'Olivella, Olesa de Bonesvalls, Vallirana i Torrelles de Llobregat; a l'est amb Sant Cliement de Llobregat i Gavà, i al sud i sud-oest amb Sitges. La població s'emplaça dins una petita depressió de caràcter calcari entre els contraforts nord-occidentals del massís del Garraf constituïts per la Serra de la Guàrdia (511m) al sud-est i la serra de les Conques (532m) i el Montau (632m).\nHidrologia superficial La hidrologia de Begues ve definida per la conca de la riera de Begues, excepte en el seu extrem est, que amb vessant d'aquesta orientació pertany a les conques de les rieres de Torrelletes i a la riera de Salom.\nAquests vessants són de caràcter silícic i d'ús forestal. La riera de Begues té una clara orientació est-oest i forma una àmplia vall anomenada Polje de Begues, limitada al nord pel Montau, el Pla de Sots, el coll de la Creu d'Ardenya i el Sotarro; i pel sud, pel Turó de l'Espinadar, Puig del Coscó, Puig Rovirós, Serrat Blanc de la Guardia i Puig de les Agulles.\nEl clima Si bé per la latitud i la seva proximitat al mar el clima de Begues podria considerar-se típicament mediterrani, amb estius càlids i secs, temperatures suaus i pluges concentrades a la primavera i tardor, la considerable altitud en què es troba i el fet d'estar situat a un altiplà envoltat de muntanyes li confereixen uns trets diferencials de la resta de municipis del Baix Llobregat.\nLa fauna A Begues, trobem cinc tipus generals d'hàbitats: l'ambient forestal, els ambients oberts o d'explotació agrícola, l'ambient de ribera, els ambients cavernícoles i el medi antropògen. En relació a la fauna, diversos fonts indiquen que el massís del Garraf presenta el problament ornitològic propi dels ambients rocallosos (merla blava, merla roquera, còlit ros, còlit negre...), espècies d'aus rapinyaires que niuen als penya-segats (com al gran duc, l'àliga cuabarrada o el falcó pelegrí) i espècies adaptades a les condicions ambientals, com la serp verda i la colobra de ferradura.\nCom a mamífers salvatges de certa grandària es poden destacar la guineu, el teixó, la geneta i el porc senglar; els dos primers tenen una gran capacitat d'aprofitar els ambients humans. És preocupant la important presència de gats i gossos asilvestrats.\nDins dels micromamífers es poden destacar les musaranyes i la rata cellarda. Entre les nombroses espècies d'aus observades podríem significar la xixella, el falcillot pàl·lid, la cogullada fosca, el roquerol, el trobat, la cotxa fumada, el còlit ros, el còlit negre, la merla roquera, la merla blava, el tallarol trencamates, el pardal roquer i l'oraneta cua-rogenca.\nAquestes espècies són difícils de trobar fora de l'àmbit del Parc Natural. Fins a l'actualitat s'han localitzat un total de 24 espècies d'amfibis i rèptils. Això representa prop del 55 per cent dels rèptils de Catalunya i aproximadament un 30 per cent de la peninsular.\nLa major part de les espècies licalitzades són típicament mediterrànies i amb caràcter bastant termòfil, principalment pel que fa als rèptils. Cal destacar també algunes espècies d'amfibis com la salamandra i el gripauet, que utilitzen el sistema càrstic en diferents moments del seu cicle biològic.\nLa flora La vegetació natural de la zona és netament mediterrània, amb un predomini de la brolla arbrada de romaní i bruc d'hivern. Actualment el pi blanc (Pinus halepensis) és l'arbre dominant a les masses forestals, tot i que probablement serien molt menys freqüents als boscos d'alzinar que correspondrien a la vegetació potencial, i en el qual, només dominarien a les zones més abruptes i erosionades amb sòls esquelètics.\nEl pi blanc es caracteritza per la seva gran capacitat de dispersió, el seu creixement relativament ràpid i les seves escasses exigències pel que fa a la qualitat del sòl.\nTotes aquestes característiques fan que siguin molt eficaços en la colonització de les grans extensions agrícoles que han estat abandonades. Com a fet destacable, també cal parlar de la presència del pi pinyoner (Pinus pinea) en els espais planers i dels sòls profunds.\nEs veuen associats a llindars de boscos de pi blancs i conreus. Acompanyant el pi pinyoner trobem també exemplars aïllats de roure, espècies pobladora habitual de rieres i torrents.\nInici-Final Ajuntament de Begues\nVILLA ÀNGELA de BEGUES: Estil: Contemporani, Noucentisme Segle: XX Estat conservació: bo DESCRIPCIÓ: Edifici de planta quadrada de planta baixa i terrat, d'estil noucentista. La façana principal és de composició senzilla: el portal d'entrada al centre, amb porta de doble batent i una finestra a cada costat amb reixa de ferro forjat decorada amb un medalló enmig dels barrots de ferro amb baix relleus de temàtica vegetal a l'interior. Cal destacar la decoració de les llindes de porta i finestres, feta a partir d'un motlle de guix o calç que representa una orla ovalada, sense decoració al centre, envoltada de tiges amb fulles. A la part baixa, la façana presenta un sòcol que sobresurt lleugerament del pla de la façana, arribant a l'alçada del marc inferior de les finestres. Per sobre de porta i finestres, un fris molt prim separa aquestes de tres petits ulls de bou, situats simètricament sobre les obertures, decorats també amb motlle de calç o guix de motius vegetals. Per sobre d'aquests ulls de bou es troba la línia de cornisa, horitzontal, i coronant l'edifici, al centre, un frontó circular al centre del qual hi ha una orla emmarcada, com la resta, amb motlle de guix o calç envoltat de decoració vegetal. Al centre d'aquesta orla hi ha una inscripció de ceràmica amb les paraules "VILLA ANGELA". El perímetre del terrat de l'edifici està envoltat per una balustrada. La façana lateral de ponent presenta una porta i una finestra. La porta dona accés al recinte enjardinat de la casa, i la única decoració que presenten ambdues obertures és una línia molt prima a mode de marc a la zona de les llindes. Al sector de ponent de l'edifici hom troba una altra edificació, corresponent a les antigues cotxeres i habilitada actualment com a magatzem i espai d'aparcament de vehicles. És un edifici senzill, de planta quadrada, d'una sola planta amb una sola obertura, una porta d'arc rebaixat, emmarcada; l'edifici està coronat per un frontó circular a la part central, sense decoració.\nBarraca de Pedra Seca de Vinya de Cal Tot\nBarraca de Pedra Seca de Vinya de Cal Tot Restaurada l' any 2009,més grans de Begues. Te una llar de foc dintre. Les barraques de pedra seca beguetanes tenen unes característiques morfològiques i tipològiques força similars a les existents als termes veïns de les comarques del Baix Llobregat, Alt Penedès, Baix Penedès i Garraf. La construcció és realitza per la tècnica de sostre de falsa cúpula, típic en aquestes edificacions (acostament de filades de pedra seca, sense cap mena de material d'unió, i amb una gran llosa per tapar el sostre). Les parets estan fetes amb blocs irregulars de roca calcària, aprofitant les roques de majors dimensions i més regulars per confeccionar la porta. Aquesta està formada per muntants de pedra relativament escairada amb adovellament de pedres irregulars per formar un arc (tècnica anomenada de sardinell). Sobre una cornisa ben marcada, realitzada amb lloses planes, el sostre de la barraca, habitualment, està recobert amb terra i, generalment es planten els típics lliris tot i que, de vegades, trobem lloses planes disposades recobrint parcialment el sostre per tal de consolidar-lo. Les barraques són habitacles que han estat construïts amb la intenció d’esdevenir dipòsit d’eines, de resguard davant les inclemències del temps, de lloc de descans, com a dormitori... La major part de les barraques de vinya de pedra seca es van bastir durant el segle XIX, fins a l’arribada de la plaga de la fil·loxera entorn els anys 1887-1890, que obligà a abandonar la majoria de vinyes. Les darreres construccions són del primer terç del segle XX. Posteriorment, els canvis soferts en l’estructura social de la pagesia, així com la modernització i mecanització progressiva de les eines del camp i dels mitjans de transport ha provocat que avui en dia les barraques de vinya i altres construccions de pedra seca deixin de tenir utilitat per a la pagesia i que, per tant, tinguin un futur incert. (Font: Centre d´Estudis Beguetans )\nBarraca de Pedra Seca de Vinya Mas Pascual\nCAL TORRAS de BEGUES / CASA DE LA VILA : Antiga casa d'estiueig a quatre vents, de planta rectangular amb sostre a doble vessant, amb planta baixa, pis principal i segon pis. Es tracta d'un edifici ricament decorat, amb el paraments de pedra i els pisos separats per frisos horitzontals de maó amb rajoles amb motius geomètrics i florals. La façana de l'edifici que dóna a l'Avinguda Torres Vilaró, presenta una disposició simètrica de les obertures. Així, a la planta baixa es troba el portal d'entrada, al centre, flanquejada per dues finestres verticals que presenten reixes de ferro forjat. Totes les obertures de la façana presenten els muntants de maó mentre que les llindes de la planta baixa i el primer pis són de pedra. Al pis superior son de volta de maó, decorades a nivell de parament, amb enrajolat, formant una arqueria. Totes les llindes de les obertures són horitzontals per la part superior, ja que limiten directament amb el fris que separa els pisos, mentre que a la part inferior són de diferent tipus. Així, la llinda del portal d'entrada és d'arc rebaixat, mentre que la de les finestres que el flanquegen és horitzontal. Les llindes de les finestres del primer pis són igualment horitzontals a la seva part superior, ja que també estan en contacte amb el fris que separa aquest pis del superior, però a la part inferior presenten una decoració amb arquets d'un estil vagament neomedieval, senzills en les finestres laterals i més complex a la central, ja que presenta un doble arquet coronat, enmig, per un trèbol. Cal destacar també, en aquesta finestra central del primer pis, el balcó amb barana de ferro forjat, suportat en la seva base per quatre mènsules també de ferro forjat. Al pis superior totes les finestres són d'arc de mig punt, més petites i estretes que les dels pisos inferiors; n'hi ha dues laterals i una arqueria al centre formada per tres d'aquestes finestres, la del centre més elevada que les dels costats. A totes les plantes d'aquesta façana hi ha una ampla faixa de mosaic de rajola amb decoració geomètrica, que ocupa la superfície de la façana entre llinda i llinda de les finestres, excepte al pis superior, on ocupa també l'espai de la façana entre els ampits de les finestres. Cal destacar el ràfecamb mènsules de fusta que corona tant la façana principal com la posterior. La façana oposada, orientada al carrer Onze de Setembre, té adossada una porxada de dos pisos amb arcades a cada pis. A la planta baixa, les dues situades als extrems tenen barana, mentre que la resta comuniquen amb el jardí amb una graonada correguda. Per sobre d'aquesta llotja hi ha una terrassa, aquesta descoberta, protegida amb una balustrada de set tramades, per darrera la qual sobresurt el parament del cos principal de l'edifici. En aquest nivell de la façana hi ha tres portes, rectangulars, que donen a l'esmentada terrassa, totes tres amb muntants i llinda de maó. El ràfec presenta les mateixes característiques que els de l'altra façana. L'interior de l'edifici, tot i que força reformat, conserva els elements estructurals, l'escala i alguns elements decoratius originals, que han estat restaurats. Destaquem els arrambadors de rajola amb decoració floral i geomètrica que arriben a mitja paret en el vestíbul i les dues peces principals de la planta baixa que incorporen rajoles dissenyades expressament amb les inicials dels propietaris (T i V). Aquestes estances també conserven els paviments de mosaics hidràulic, decorat amb motius similars.


IB3 | Quaranta-vuit persones mortes en un atemptat a Síria\nQuaranta-vuit persones mortes en un atemptat a Síria\tPortada > > Quaranta-vuit persones mortes en un atemptat a Síria Quaranta-vuit persones mortes en un atemptat a Síria Prop de la frontera amb Turquia\nAl manco 48 persones han mort en un atemptat amb cotxe bomba al nord de Síria. Un altre atac que també ha deixat desenes de ferits ha tengut lloc a la ciutat d’AZAZ, prop de la frontera amb Turquia. Un camió cisterna carregat de combustible ha explotat davant els jutjats. De moment, ningú no ha reivindicat els fets, tot i que l’agència de notícies turca Dogan l’atribueix a Estat Islàmic. Azaz és una de les ciutats més importants del nord del país que estan sota control rebel.


Notícies :: Opinió :: El futur Llibre Sisè del Codi civil de Catalunya inclou la custòdia del territori\nEl futur Llibre Sisè del Codi civil de Catalunya inclou la custòdia del territori\nDijous 5\tMarç 2015 - 15:25\nEns agrada aquí donar notícia i comentar els avenços que fa el moviment de la custòdia del territori. Un avenç recent i important és el fet que el Govern ja hagi traslladat al Parlament la proposta de nou llibre VIè del Codi Civil Català. En aquest llibre s’inclou, de forma pionera, el següent article:\nArticle 623-34. Contracte de custòdia del territori\n1. En el contracte de custòdia del territori, de caràcter temporal i que té per objecte béns immobles, el cedent en permet totalment o parcialment l’ús o la gestió a canvi que el cessionari, una entitat que té entre les seves finalitats la custòdia del territori, hi realitzi activitats d’assessorament, de divulgació, de planificació o de gestió i millora, amb la finalitat de conservació de la biodiversitat, del patrimoni natural i cultural, del paisatge o de la gestió sostenible dels recursos naturals.\n2. El dret constituït a favor del cessionari pot ser de naturalesa obligacional o real, si en compleix, en aquest cas, els requisits exigits per la llei.\n3. El règim jurídic del contracte, pel que fa a la determinació de les obligacions de les parts i el seu incompliment, la durada o les garanties, és el determinat lliurement per les parts contractuals.\nNo m’he volgut reprimir de transcriure aquí tot l’article, perquè crec que el llenguatge jurídic que el caracteritza, sovint tant àrid per als que estem en el món de la pràctica conservacionista, és, en ell mateix, una bona mostra de l’esforç que ha suposat traslladar la idea de la custòdia des de la realitat fins a la llei. Un esforç per arribar a un consens entre moltes persones que es troben a cada banda dels dos costats conceptuals del diàleg: els promotors de la custòdia i els erudits del dret. Biòlegs i juristes, si se’m permet simplificar.\nLa cosa no és habitual i per aquest motiu és meritòria. O, al menys, aquesta és la meva impressió. Però quan un binomi entre idees de naturalesa molt diferent es posa a treballar de forma creativa els resultats són prometedors. (No ho dic jo. Estic pensant en el concepte de “biomi fantàstic” de Gianni Rodari. El trobareu a la wikipèdia.) Per no allargar-me: crec que tots hem de voler que aquest Llibre VIè passi aviat i amb èxit pel Parlament de Catalunya i que puguem treure-li el profit en el nostre terreny pràctic de promoció de la custòdia del territori.\nEls avantatges seran molts. En primer lloc per a la solidesa dels nous acords de custòdia i per a la renovació dels antics. Però també perquè el redactat (i aquesta és la seva gran virtut) és prou ampli perquè aquesta solidesa jurídica arribi a les formes de custòdia més especials, com són els acords que afecten el domini públic hidràulic o els de custòdia agrària que vetllen per la conservació de la biodiversitat fins i tot condicionant les pràctiques i mètodes de producció i la comercialització dels productes de l’explotació de la terra.\nI si els acords de custòdia es poden redactar de forma més sòlida, això ajudarà també a avançar en l’homologació d’aquests acords, és a dir en la seva caracterització administrativa, que tots sabem que és un pas necessari per arribar a una discriminació fiscal positiva a favor de la custòdia. Un nou objectiu per generar diàlegs fantàstics a la recerca del consens entre punts de vista diferents i enriquidors.\nMés, sobre...: opinio , codi civil catala


Lido Apartments Sarbinowo Polònia - Ofertes d'hotels amb els MILLORS DESCOMPTES EN LÍNIA\nPoludniowa 64, Sarbinowo, Sarbinowo, Polònia - Veure al mapa\nPer als viatgers què vulguin captar les imatges i els sons de Sarbinowo, Lido Apartments és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLido Apartments ofereix un servei impecable i compleix amb totes les exigències dels més experimentats viatgers. Per anomenar algunes de les comoditats de l'hotel, hi ha instal.lacions per a minusvàl.lids, express check-in/check-out, servei d'habitacions, instal·lacions per a reunions i banquets , habitació familiar.\nA més, totes les habitacions ofereixen una gran varietat de comoditats com ara calefacció, balcó/terrassa, aparell de televisió LCD/pantalla de plasma, TV satèl•lit/cable, cuina americana per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Lido Apartments.\nTots els tipus de viatgers (22) Parelles (9) Viatgers en solitari (1) Famílies amb infants petits (10) Famílies amb infants grans (2) Grups (1)


L'Hort Escolar by gerarddcl\nPublicat per Gerard de Clascà a 4:26 Cap comentari:\nBubble.us vs Mind42\nBubble.us i Mind42 són dues eines lliures que permeten crear mapes conceptuals on-line.\nTots dos programes són d'utilització molt intuïtiva i són molt interessants ja que tots dos permeten exportar com a imatge i compartir a internet a través d'URL el resultat final. És una eina 2.0 molt útil per a treballar a classe o des de casa ja que permeten realitzar els mapes col·laborativament. Tot i així, una de les diferències és que el Bubble permet treballar col·laborativament però no pots editar-ho a la vegada. El Mind si que ho permet.\nAltres diferències són:\n- Buble.us és mes visual, pots afegir colors, dirigir les branques d’arbres... cosa que al Mind42 no.\n- El mind permet crear enllaços fet que permet que els alumnes posin molta informació a cada nòdul. El bublle no.\nUna de les aplicacions que podem donar-li a aquestes eines, a part dels tradicionals mapes conceptuals al final d'un projecte, pot ser l'organització dels temes a tractar a l’assamblea de manera col·laborativa. Durant la setmana els alumnes poden anar introduint aquells temes els quals volen tractar a la propera assamblea. En cas de fer una assamblea general de cicle és força interessant, ja que estas compartint les procupacions i els alumnes poden començar a reflexionar sobre cada tema.\nPublicat per Gerard de Clascà a 7:58 Cap comentari:\nAmb en Roger, la Silvia i jo mateix hem dissenyat aquesta webqüest sobre la vida de Miquel Biada i el primer ferrocarril de la Península Ibèrica.\nEstà realitzada amb Google Sites, una eina molt interessant per a crear aquest tipus d'activitats.\nUs recomano que hi feu un cop d'ull!!!\nAgafant el tren!!\nPublicat per Gerard de Clascà a 4:42 Cap comentari:\nAvaluació d'activitats digitals\nPer a que les activitats digitals que volem utilitzar a classe s'adeqüin als nostres objectius, a l'edat dels alumnes... és important avaluar cada una de les activitats que ens interessi utilitzar. Per això, és molt pràctic crear una graella que es pugui aplicar a qualsevol d'aquestes activitats.\nA continuació us adjunto una graella que hem creat entre molts companys, ampliada i adaptada per en Roger, la Silvia i jo, i que hem aplicat a una activitat digital de la Junta de Castilla y León.\nPublicat per Gerard de Clascà a 7:03 Cap comentari:\nGlogster és una eina web 2.0 que ens permet crear murals digital multimèdia interactius. Per tant aquests murals no només es poden imprimir sinó que poden ser utilitzats amb la pissarra digital, el projector o individualment a l'ordinador.\nRealment és un programa amb unes característiques que el fan molt interessant per utilitzar-lo a l'aula:\n- És realment fàcil d'utilitzar: molt intuitiu i amb instruccions clares.\n- Té moltes eines que ens permeten crear un disseny realment atractiu.\n- Permet insertar imatges, vídeos, música o qualsevol document que haguem creat a l'aula.\n- Permet compartir el resultat final amb els companys i amb tota la comunitat educativa insertant-lo en blocs, webs...\nPerò, amb quin objectiu ho podem utilitzar? Evidentment els objectius poden ser els que cadascú cregui convenients, però a mode general crec que és útil per:\n- Crear recull de continguts a mode de mapa conceptual\n- Utilitzar-lo com a eina de presentació de projectes d'investigació\n- Crear anuncis o campanyes dins l'escola\n- Mostrar als companys aquelles lectures o pel·lícules que ens hagin agradat\n- Introduir-se en el món del disseny\nExisteixen dues versions de Glogster:\nUna per al públic en general: http://www.glogster.com\nUna per a l'ús educatiu, on el mestre a més a més de crear posters, pot gestionar els comptes dels alumnes: http://www.edu.glogster.com\nPublicat per Gerard de Clascà a 2:45 Cap comentari:\nÉs molt habitual que en l’intent d’integració de les TAC a l’aula els docents centrin l’activitat en el recurs tecnològic en comptes de en el contingut que es vol desenvolupar.\nJudi Harris, professora i titular de la Pavey Family Chair en Tecnologia educativa de la School of Education (Escola Universitària de Pedagogia) del Collage of William & Mary (Virginia, Estats Units), veient que la planificació d’activitats didàctiques on s’utilitzaven eines tecnològiques era (i és) massa tecnocèntrica, o sigui que el centre de l’activitat era l’element tecnològic, i amb l’objectiu de crear activitats on el centre no fos l’eina sinó els alumnes i el currículum, va aprofitar un model ja existent anomenat TPACK per a crear una sèrie de documents que ajuden a crear activitats on s’uneixen les tres dimensions de coneixements que un professor ha de dominar.\nSegons el model TPACK el professor ha de saber tres coses:\nHa de conèixer la seva disciplina, o sigui els continguts d’allò que vol ensenyar.\nHa de tenir coneixements pedagògics per saber com ensenyar (gestió d’aula, programacions, desenvolupar objectius, com avaluar, explicar...)\nHa de tenir coneixement sobre tecnologies (potencialitats, limitacions, ús...)\nA l’interaccionar aquests tres coneixements, neixen quatre camps comuns de coneixements:\nEl coneixement pedagògic del contingut, o sigui la didàctica de la matèria que es vol treballar.\nEl coneixement tecnològic disciplinar que implica comprendre com la tecnologia i els continguts s’influencien.\nConeixement tecnològic pedagògic, o sigui comprendre com canvia l’ensenyament i l’aprenentatge al incloure la tecnologia. Beneficis i limitacions en relació amb les estratègies didàctiques. Per exemple, en quina mida la PDI, el Power Point o les eines de la web 2.0 enriqueixen l’ensenyament i afavoreixen l’aprenentatge.\nI finalment, el més complexa i més escàs, el coneixement tecnològic, pedagògic disciplinar. O sigui, saber representar una assignatura específica amb tecnologia de manera didàctica en un context determinat.\nEn tots els documents creats per Harris, basats en la didàctica específica de cada matèria, hi trobem la mateixa estructura: Títol, descripció de l’activitat i eines que es poden utilitzar per a desenvolupar l’activitat.\nUn exemple d’activitats plantejades per Harris per a treballar la història, extretes del document oficial, és el següent:\nFinalment, a continuació adjunto un mapa conceptual, crec que molt clar, de les bases del model TPACK.\nPublicat per Gerard de Clascà a 11:12 Cap comentari:\nPublicat per Gerard de Clascà a 13:58 Cap comentari:


He vist coses que no et creuries...\nNaus en flames a Orió i ‘El País’ redimint la figura de Pujol amb àudios de Villarejo. Sort que l’afer Pegasus havia de quedar en no res.\nUn final insipid\nBassols i Maristany ja són als vuitens de l’ITF de Platja d’Aro\nSamu intenta pujar al tren\n1 Madrid 85 37 26 7 4 80 31\n2 Barça 73 37 21 10 6 68 36\n3 Atlético 68 37 20 8 9 63 42\n6 R. Sociedad 62 37 17 11 9 39 35\n7 Vila-real 56 37 15 11 11 61 37\n8 Athletic 55 37 14 13 10 43 35\n11 València 45 37 10 15 12 46 53\n12 Rayo V. 42 37 11 9 17 37 46\n15 Elx 39 37 10 9 18 37 51\n18 Cadis 36 37 7 15 15 34 51\n19 Llevant 32 37 7 11 19 47 74\nDarrera actualització: 15-05-2022 22:47:17\nEl Vitaldent SAB Tucans perd la final del ‘play-off’ de lliga elit d’hoquei en línia\nLa primera copa d’Europa del Barça El Barça guanya la primera copa d’Europa d'handbol de la seva història en superar 20-17 el Proleter iugoslau en el partit de tornada al Palau Blaugrana. En el partit d’anada, l’equip que dirigia Valero Rivera havia perdut per 23-21 i va haver de remuntar. Va decidir un gol d’Eugeni Serrano quan encara faltaven tres minuts per acabar el partit.\nLa Penya torna a ser campió de lliga tretze anys després El Joventut de Badalona torna a ser campió de lliga tretze anys després. Guanya el Barça al Palau Sant Jordi per 78-81 en el quart partit del play-off final de la lliga ACB. La Penya havia estat campiona de lliga amb anterioritat els anys 1967 i 1978.\nEl Sant Boi guanya la tercera copa en cinc anys El Sant Boi guanya la copa de beisbol per tercera vegada en els últims cinc anys en derrotar el San Inazio de Bilbao (7-3) en la final que es disputa a la ciutat basca.


Va ser traslladat diumenge a la tarda en helicòpter fins a l'Hospital Sant Joan de Déu de Barcelona, i finalment va morir el passat dilluns a última hora\ndimarts, 18 de juny 2019 - 10:32h\nUn jove de 14 anys ha mort després que el passat diumenge s'ofegués mentre es banyava a les piscines de la Granja d'Escarp. Ràpidament va ser traslladat en helicòpter i en estat crític fins a l'Hospital Sant Joan de Déu de Barcelona, però just l'endemà del succés es va certificar la defunció del jove. Segons avançava el diari 'Segre', els fets van tenir al voltant de les 15.30 hores de la tarda de diumenge quan el jove, per causes que encara es desconeixen, es va ofegar i va patir una aturada cardiorespiratòria.\nEs tracta d'un jove que cursa el primer any d'ESO a Seròs\nGràcies a les maniobres dels serveis d'emergències i del socorrista que va ser qui el va treure de l'aigua, es va poder reanimar al jove, tot i que es va traslladar en estat greu fins a l'hospital barceloní on ha hagut de ser ingressat a la Unitat de Cures Intensives (UCI). Fins al moment, només se sap que es tracta d'un noi de 14 anys que estava cursant el primer curs d'ESO a Seròs.


Tarragona acull la Fira Natural & Co dedicada a la Salut i el Benestar\nEls organitzadors de la Fira amb el cartell de les activitats.\nEls dies 27, 28 i 29 de maig més de 35 expositors s’aplegaran als voltants del Mercat Central\nActualitzada 27/05/2016 a les 09:55\nDes d’avui dia 27 de maig i durant aquest cap de setmana, tothom qui vulgui es podrà apropar a descobrir les propostes de la Fira Natural & Co Tarragona que gira al voltant de la Salut i el Benestar.\nNatural & Co és una mostra d’expositors dedicats al món de la salut, i què complementa l’oferta amb un seguit d’activitats i tallers participatius. La mostra acull, també una variada programació de cuines en directe: Show Cooking, que s’inicia el divendres a les 13h. amb Josep Anton Llurba, cuiner holístic.\nDestaca també la participació de Nacho Pous, Xef del Restaurant Xamfrà del Fòrum que farà el Show Cooking dissabte a les 12 hores i la reconeguda Xef, escriptora i divulgadora: Pilar Ibern «Gavina».\nLa fira acollirà diferents tallers infantils com el taller de pà (dissabte 18h) de la mà de Jordi Andreu, de Generació Forn Pastisseria Jordi Andreu i altres tallers que complementen l’oferta pels més petits.\nLa fira està organitzada per l’Associació de venedors del Mercat central de Tarragona, l’Unió d’Empresaris dels Voltants del Mercat i l’Associació TerraVitae (organitzadors d’EcoReus).\nL’objectiu és «promocionar la zona i reactivar l’espai dels voltants del Mercat» segons explica la Presidenta de l’Associació del Mercat Central, Maria Virgili. Els horaris seran divendres i dissabte de 10:00 a 21:00 i diumenge de 10 a 15:00 hores.


La nova Oficina d'Informació a la Gent Gran de Terrassa obrirà el pròxim 15 d'octubre | La torre del Palau\nLa nova Oficina d'Informació a la Gent Gran de Terrassa obrirà el pròxim 15 d'octubre\nL'atenció presencial serà, de moment, amb cita prèvia a causa de les restriccions per la pandèmia\nper La Torre , Terrassa, 8 d'octubre de 2020 a les 10:00 |\nL'Oficina d'Informació a la Gent Gran de Terrassa obrirà les seves portes el pròxim 15 d'octubre, tal com ha confirmat la regidora de Gent Gran Mónica Polo. Aquesta oficina estarà situada al complex municipal Els Telers, al carrer de Sant Leopold. L'edifici acull també el Servei de Promoció de la Gent Gran i el Casal Municipal de Gent Gran Anna Murià.\nLa nova oficina està adreçada a tota la ciutadania de més de 65 anys, amb la voluntat d'esdevenir un espai on les persones grans puguin adreçar-s'hi per qualsevol qüestió. A més, l'Oficina facilitarà als seus usuaris la derivació dels seus casos a altres organismes, si s'escau, i farà un seguiment d'aquests per confirmar que la demanda ha arribat.\nTot i que l'atenció presencial de moment serà amb cita prèvia, es tracta d'una manera per obtenir més informació sobre les necessitats i les inquietuds de la gent gran de la ciutat. D'aquesta manera l'ajuntament podrà adaptar l'oferta de recursos i serveis destinats a aquest segment de la població. L'horari d'atenció serà de dilluns a divendres de 10 a 13 h i els dimecres a la tarda de 16 a 19 h. El telèfon de l'Oficina és 937397095 i el correu electrònic informació.gentgran@terrassa.cat.\nEn els pròxims dies des de l'Ajuntament s'enviaran cartes a aquelles persones de més de 70 anys que viuen soles o amb una altra persona major de 70, per fer-li's saber la posada en marxa de l'Oficina.\nA la mateixa roda de premsa Mónica Polo ha aprofitat per presentar el Mes de la Gent Gran 2020, que enguany s'ha hagut de reduïr i adaptar per la Covid-19. Aquest any l'esdeveniment constarà de sis actes, tres d'ells presencials: el dia 15 la inauguració de l'Oficina, el 16 passejades en bicicleta adaptada i el 18 una visita guiada al Cementiri Municipal. La resta d'actes es faran de manera online: xerrada sobre envelliment i diversitat sexual, xerrada sobre envelliment conscient i la publicació d'imatges de persones retrobades després del confinament.\nSocietat, Oficina d'Informació a la Gent Gran, gent gran, societat, Terrassa


Ultranacionalistes polonesos celebren la seva independència al carrer - Diari de Girona\nUltranacionalistes polonesos celebren la seva independència al carrer\nProp de 100.000 persones protesten contra l'avanç de l'islamisme o la política de la UE respecte als immigrants\nDesenes de milers de nacionalistes polonesos van sortir als carrers de Varsòvia en la marxa anual que commemora el dia de la Independència de Polònia, que en aquesta ocasió s'organitzava sota el lema «Estimem Déu», un missatge que reivindica la importància del catolicisme en la identitat europa.\nProp de 100.000 persones van recórrer la capital polonesa amb banderes nacionals, bengales i cartells en què criticaven la Unió Europea (UE), l'avanç de l'islamisme o la política d'acollida de refugiats impulsada per Brussel·les, a la qual fins ara el Govern polonès no s'ha adherit.\nEl lema «Estimem Déu» pretenia, segons els organitzadors de la marxa, recordar que Polònia és el «bastió de la fe i la religiositat» a Europa, així com reivindicar «el catolicisme davant de l'ateisme imposat des d'Europa», va explicar el portaveu de l'organització, Robert Bakiewicz. Per a Bakiewicz és important no oblidar que «l'Església i la seva lluita ha estat durant segles la pedra angular i el fonament d'Europa», i fonamental per evitar la islamització del continent.\nAquesta marxa anual organitzada per grups nacionalistes per commemorar la independència de Polònia va néixer el 2009, i cada any ha anat creixent fins a convertir-se en un fenomen social. En edicions anteriors, el 2013 i 2014, la marxa es va saldar amb enfrontaments entre grups nacionalistes i d'extrema esquerra, amb desenes de detinguts i disturbis fins a la matinada.\nNo obstant això, des de la victòria a les eleccions de 2015 del partit nacionalista-conservador Llei i Justícia, la marxa de la Independència s'ha desenvolupat sense sobresalts, encara que sempre sota un fort dispositiu policial.\nPolònia commemora la recuperació de la independència al final de la I Guerra Mundial, l'11 de novembre de 1918, després de més d'un segle en què va deixar d'existir com a estat independent i el seu territori va estar repartit entre Prússia, Rússia i l'Imperi austrohongarès.


Aplec de Sant Guillem – Ajuntament de Campins\nHome Aplec de Sant Guillem\nL’ACAMPADA A SANT GUILLEM\nQuan vaig arribar per primer cop a Campins al setembre del 2017 i em van comentar la directora i les meves companyes, la Roser, la Sandra i, en aquell moment també, la Maria Rosa, que de vegades anàvem a Sant Guillem a fer activitats amb l’escola, mai hagués pensat que, un curs després, hagués viscut una experiència tan bonica com la que vaig tenir la gran sort de viure.\nHaig de dir que en els tres cursos que porto a Campins, m’he sentit sempre molt feliç i molt afortunada per les persones que formen l’escola, però recordo el curs 2019-2020 amb un enyor molt gran, ja era el meu segon curs, amb els mateixos nens i nenes, ja teníem un alt grau de confiança i vaig complir amb la meva promesa d’inici de curs: porteu-vos bé amb mi i jo em portaré molt millor encara amb vosaltres.\nI així va ser, va estar un curs inoblidable, on l’aprenentatge no anava renyat amb els somriures que m’alegraven cada matí, encara que fos un matí d’un dilluns ple de núvols.\nEns sentíem tan feliços que vam veure necessari fer un gran tancament de curs i, amb el vistiplau de l’equip directiu i el recolzament de la meva companya Gala, les dues van poder omplir d’alegria una tarda i una nit de juny on l’explanada al costat de Sant Guillem va ser el nostre refugi. La guerra d’aigua, la guerra per aprendre a muntar les tendes de campanya, el gos d’una de les alumnes que ens va guiar durant tot el camí i en Joan López, retratant cada passa que donàvem i així poder deixar constància d’un meravellós dia, no només al nostre record… tot va ser imprescindible el dia de l’acampada.\nEstic segura de que mai oblidarem aquells moments a la nit, on després d’un gran sopar (on el Quico ens va portar unes pizzes molt bones que no van durar res), vam començar a cantar amb un karaoke improvisat, on fins i tot els més tímids, es van arrencar a ballar un pasdoble, i que es va allargar fins ben entrada la nit. Però no va acabar la cosa aquí, el millor encara estava per arribar… el moment tenda de campanya fètida: 13 persones, 11 nens i 2 adults, a dintre d’una tenda de campanya de 3 persones, jugant a jocs i obrint de tant en tant perquè a algú sembla que la pizza no li va anar del tot bé…\nLa nit va anar millor impossible, on els nens i nenes van respectar la norma de que ningú no podia sortir de la tenda sense permís de les dues mestres, i així ho van fer, demostrant un cop més, que havíem fet molt bé confiant en ells. I va arribar el matí que ens va despertar amb els “Homo Sapiens” parlant de tenda en tenda, amb el cap fora i el cos a dintre, com havíem demanat la Gala i jo, esperant al gran esmorzar que ens va portar a primera hora la Roser.\nI amb pena i alegria a la vegada, a mig matí vam replegar les tendes, vam deixar tot ben net i vam tornar a l’escola, sabent que aquell dia sempre es quedaria en el nostre record… però sabent també que no el tornaríem a repetir… o sí?\nAmb molt d’amor, pels meus Homo Sapiens\nQuants anys han passat!\nQuan agafem el camí de sorra que fa pujada, un cop deixem la carretera BV-5114, passat el restaurant La Falda del Montseny, ens endinsem a un paratge molt estimat per mestres i infants.\nComencem a pujar, tots tranquils, rient i gaudint d’un espai diferent. Un cop a dalt, el primer que veiem, a part d’unes vistes que alegren els ulls de tothom, és una creu magnífica que ens queda a l’esquerra i que marca l’entrada a Sant Guillem.\nCada vegada que hi anem, diem el mateix! No ens en cansem mai!\nL’Alzinar segueix gaudint any rere any d’aquest espai magnífic, compartint històries, activitats i jocs a l’esplanada i al bosc.\nHi ha dues plaques clavades a la pedra que recorden l’origen de la creu, que la Roser m’explica que era d’un deixeble de Gaudí. La gent d’aquí l’estima i ho explica amb orgull i alegria.\nSeguim caminant, fins a arribar a l’ermita. Un cop entrem al pati, hi ha uns arbres, al peu dels quals deixem les motxilles, privant-les del sol.\nUn cop situats, comença la segona transformació: als infants els canvia la cara en el moment que diem “podeu jugar una estona, abans de començar!”. Llavors surten corrents i van omplint els camps de somriures.\nAlguns fan cabanyes, que ja tenen mig fetes d’altres vegades, uns altres busquen flors, pedres, pals… Però tots tenen la mateixa alegria a la mirada!\nDurant el curs, hi hem fet diferents activitats: cremar el Carnestoltes, dibuixar la primavera, fer un circuit amb bicicleta, jugar-hi, fer el joc dels animals, joc de pistes, acampar-hi… Ara em venen a la memòria un sopar de pizzes, històries de por i globus d’aigua!\nRabasola de riera flor de primavera ensenyant el nas a l’abril i maig que d’aqui no passen fins el proper any que hi tornen.\nEl mes de març busca la rabasola sota el ars , el mes de maig a la vinya amb un raig.


Vull anar-hi: els 8 parcs esportius més bonics del món - Viatges -\nQuè necessiteu per fer esport? Temps, estat d’ànim i, per descomptat, lloc. No tots els esports requereixen equipament especial, però l’espai és imprescindible. Al mateix temps, és molt més còmode practicar en un lloc d’aspecte agradable que venir a entrenar en un gimnàs amb parets cutres o en un camp amb un hort en lloc d’una gespa. És per això que els arquitectes i dissenyadors presten cada vegada més atenció no només a la preparació funcional de les instal·lacions esportives, sinó també a la seva estètica. Hem recopilat vuit dels camps esportius més bells de tot el món que són un plaer jugar.\nFutbol sala al terrat, Japó\nProbablement el camp de futbol sala més pintoresc sigui terrat dels grans magatzems Tokyu, al costat de l'estació de Shibuya, a Tòquio. El 2001, un any abans de la Copa Mundial de la FIFA del Japó i Corea del Sud, s’hi va obrir l’Adidas Futsal Park. Va guanyar una popularitat increïble. Una hora de joc al terrat costa regularment a partir de 54 dòlars i, durant les hores punta, el preu pot superar els 205 dòlars.\nCamp de golf a Coeur d'Alene, EUA\nCoeur-d'Alene Resort està situat a la riba nord del llac Coeur-d'Alene, a Coeur-d'Alene, Idaho. Evidentment, no van pensar molt en els noms. Pel que sembla, tota la fantasia va anar a parar a la millora del centre turístic principal. Al seu territori es va construir un camp de golf únic, el forat 14 del qual es troba en una illa mòbil. L’illa, construïda sobre una barcassa sobre rails submergits, recorre cada dia entre 87 i 183 m mitjançant un ordinador. Els jugadors són traslladats al forat 14 per un taxi aquàtic.\nEl dissenyador Scott Miller va dissenyar la pista per semblar un parc. La prestigiosa Golf Digest i Golf Magazine han reconegut aquest camp com un dels millors dels Estats Units.\nPista de tennis negra, Laver Cup\nLaver Cup és un torneig d'exhibició entre l'equip europeu i l'equip el món. Per primera vegada a la història, es va celebrar a Praga el 2017. Una de les principals característiques distintives del torneig és la pista negra. Aquest color fins i tot té un nom oficial: Laver Cup Black. El negre no s’utilitza en cap dels torneigs de Grand Slam. El disseny del tribunal l’ha dut a terme l’empresa britànica Designwerk, que anteriorment havia treballat amb la UEFA, Nike i Manchester United.\nTony Godsick, director general del torneig, explica l’elecció del color per a la pista dient que el negre és un símbol de sofisticació. Els organitzadors del torneig van frenar deliberadament la cobertura de la pista de manera que les concentracions fossinVan rodar més temps. Per fer-ho, van afegir sorra a la pintura, però en petites quantitats per no alleugerir-la.\nPer cridar l’atenció sobre el torneig, el febrer de 2017 els tennistes Roger Federer i Tomas Berdych van jugar en una mini-versió d’una pista negra instal·lada directament al vaixell. La plataforma a la deriva va aparèixer als ulls de nombrosos espectadors a Praga, al riu Moldava. Aleshores hi faltaven moltes pilotes.\nTrens, vaixells: allò que no dominen com a hotels. És hora d'utilitzar l'avió-hotel.\nUn viatge que mai oblidareu. I no és tan car.\nPista de tennis a la torre Burj Al Arab, Emirats Àrabs Units\nAquesta pista de tennis és la més alta del món. Es troba gairebé al capdamunt del Burj Al Arab, que fa 321 metres d’alçada. La pista té una forma rodona i s’utilitza com a heliport els dies en què no es juga cap partit.\nL'hotel en si es troba en una illa artificial a 280 metres de la platja de Jumeirah i està connectat a la costa per un pont corbat privat. El 2005, durant un torneig de tennis a Dubai, Roger Federer i Andre Agassi van jugar un petit partit a la pista de Burj al-Arab.\nSegur que molts de vosaltres es van preguntar: i si, a la recerca de la pilota, ensopegueu i voleu fora dels tribunals? No et preocupis. És gairebé impossible caure de la plataforma; a sota hi ha una malla de filferro profunda.\nFlotant Estadi, Singapur\nAquest estadi es troba en una plataforma flotant a Marina Bay, Singapur ... Les grades estan situades a la costa i tenen capacitat per a 30 mil espectadors. El camp en si també s'utilitza com a lloc de concerts, sent l'escenari flotant més gran del món.\nLa plataforma, d’acer, fa 120 m de llarg i 83 m d’amplada. No s’ha de tenir por dels jugadors, pot suportar 1070 tones de pes, aproximadament igual al pes de 9 mil persones.\nLa plataforma també s’utilitza per a les curses de Fórmula 1 Una secció del circuit de Marina Bay discorre entre les grades i l'estadi durant el Gran Premi de Singapur.\nEstadi Otmar Hitzfeld, Suïssa\nSwiss Football Club GsponTot i que és un èxit esportiu, el seu estadi és realment impressionant. I no es tracta en absolut de les grans dimensions, de les solucions arquitectòniques originals i de les tecnologies modernes, sinó de la ubicació. L'arena es troba als Alps suïssos, prop de la localitat de Zermatt, sobre la vall del Saastal, a uns 2.000 metres d'altitud, cosa que fa que l'estadi sigui el més alt d'Europa.\nEls constructors van tenir dificultats per trobar un avió adequat per a la construcció de l'estadi. No hi havia prou espai per allotjar un camp de mida completa, de manera que la seva escala és de 3/4 parts de l’acceptada. La gespa es va plantar sobre gespa artificial. Ho vaig haver de fer perquè l'herba creix malament a aquesta alçada.\nDades curioses: l'estadi és massa alt per arribar-hi, de manera que tots els jugadors, inclòs el cos tècnic, utilitzen el telefèric des del proper poble de Stalden fins als partits. A més, només hi ha zones de peu a la pista.\nPista de bàsquet Pigalle Duperré, França\nAquesta pista de bàsquet es troba entre dos edificis residencials de París, al barri Pigalle. Davant hi ha la botiga de la marca de moda Pigalle, el fundador del qual, l’exjugador de bàsquet Stefan Ashpool, va decidir el 2009 convertir aquest pati en un lloc on practicar els seus esports favorits. El 2015, els artistes d’Ill-Studio van col·laborar amb Pigalle per pintar-lo en un estil avantguardista de principis del segle XX utilitzant vermell, groc, blau i blanc. Va resultar ser una autèntica obra d’art. Els artistes van triar la paleta, inspirada en la pintura de Kazimir Malevich Sportsmen (1930).\nEl 2017, el disseny del lloc es va tornar a canviar. Aquesta vegada, els colors es basen en tons sintètics de blau, rosa, porpra i taronja. Els panells de bàsquet estan fets de plàstic rosa fluorescent translúcid.\nla mida del pati no compleix els estàndards de bàsquet. Tampoc hi ha cap línia de tres punts al marcador.\nCamp de futbol al parc Meshchersky, Moscou\nUn camp de futbol únic en excel·lents condicions es troba al parc Meshchersky de Moscou. Es troba al bell mig dels arbres, cosa que crea una atmosfera única d’unitat amb el bosc i la vista des de dalt és només un conte de fades.\nAquest lloc és admirat no només a Rússia, sinó també a altres països del món. El periodista mexicà Alberto Lati de Fox Sports TV, arribat a Moscou, no va poder resistir la temptació i va superar el difícil camí per trobar aquest camp. El paradís del futbol: això és el que va dir sobre allò que va veure.\nDes del matí fins a les 16:00, el camp està obert a tothom i, per jugar de 16:00 a 22:00, cal reservar l'estadi amb antelació per un suplement. El camp està equipat amb una gespa artificial feta amb material d’última generació amb addició de flocs de coco. Serà molt més còmode entrenar-hi. La mida del lloc és petita: 60x40 m.\nVull anar-hi: un hotel on pugueu fer un gronxador sobre un abisme\nUn autèntic hotel a Kenya on podeu compartir el vostre àpat amb una girafa. Calculem quant costarà aquest viatge.\nPublicació anterior Un dia fins a la marató: com preparar-se per córrer la distància\nPropera publicació Tinc una cicatriu de mida pizza: Les aventures boges d’Ours Grylls\nL’art del ballet ens fascina per la seva gràcia i bellesa. Però darrere de l’aparent facilitat de moviment hi ha el treball desorbitat d’artistes,...\nLa vida continua, Samburskaya es balanceja\nPer a molts no és cap secret que el popular presentador de televisió, protagonista de la sèrie de televisió Univer Nastasya Samburskaya , hagi es...


Ecologistes reclamen a l'Estat un nou impost per "desincentivar" l'esquí\nMEDI AMBIENT FISCALITAT\nFront ecologista per reclamar a l'Estat un nou impost que "desincentivi" l'esquí\nLes principals entitats demanen també gravar la caça, la ramaderia intensiva i altres activitats rellevants a Lleida || Davant de polítiques que la Generalitat ha posat en marxa per impulsar-les\nUn impost per “desincentivar” la pràctica de l’esquí alpí amb un càrrec per la compra de cada forfet; un altre sobre les pernoctacions en establiments turístics com el que ja aplica la Generalitat; un tercer sobre l’aprofitament de vedats de caça i un quart que gravi la ramaderia intensiva per produir purins i alliberar metà a l’atmosfera. Aquestes són algunes de les propostes que les principals associacions ecologistes d’Espanya han presentat aquesta setmana al Govern socialista per exigir una “fiscalitat ambiental”. Moltes d’aquestes propostes afecten activitats clau per a l’economia lleidatana. Algunes xoquen frontalment amb les polítiques que desenvolupa la Generalitat per impulsar aquests sectors, mentre que altres se superposen o dupliquen impostos autonòmics i locals ja existents.\nEcologistes en Acció, Greenpeace, SEO Birdlife, WWF i Amigos de la Terra són les associacions que subscriuen aquest informe, titulat Propostes de fiscalitat ambiental: avançant cap a un món més just i sostenible. En el cas de l’esquí, considera necessari gravar el “dany” que ocasiona aquesta activitat quant a “consum d’aigua” i “pèrdua de biodiversitat”. La recaptació, al·lega, serviria per “compensar part de l’impacte socioambiental de l’esquí alpí que recau sobre la resta de la societat en conjunt”.\nEcologistes en Acció, SEO Birdlife, Greenpeace, WWF i Amigos de la Tierra subscriuen la proposta\nQuant a la caça, els ecologistes valoren que aquesta activitat genera “impactes ambientals” i “limita la possibilitat de gaudi dels espais afectats a altres usuaris”. Afirmen que els caçadors “es beneficien d’un medi ambient en bon estat”, per la qual cosa “és just que contribueixin “al finançament de polítiques en aquest àmbit”.\nEsquí. Les estacions d’esquí alpí són l’eix de l’activitat turística hivernal d’Aran, el Pallars Sobirà i l’Alta Ribagorça. El sector considera que l’escassetat de joves esquiadors és una de les principals amenaces a llarg termini. El programa Esport Blanc Escolar té entre els objectius impulsar l’afició per aquest esport.\nPernoctacions. Els ecologistes proposes una taxa estatal sobre les pernoctacions en establiments turístics, una cosa que la Generalitat ja aplica a Catalunya.\nCaça. La proliferació de senglars i cérvols propicia que quatre de cada deu sinistres en carreteres de Lleida siguin ja per col·lisions amb animals, mentre que plagues de conills danyen cultius. Mesures com el decret sobre la carn de caça i altres de pendents de la Generalitat busquen incentivar la caça com a control d’espècies.\nPurins. Davant de la proposta ecologista que planteja gravar la producció de purins, la política de la Generalitat és afavorir-ne l’ús com a fertilitzant orgànic de qualitat i substituir així en la mesura que sigui possible els químics\nEl gravamen a la ramaderia que plantegen els ecologistes exclou tant les explotacions amb certificació ecològica com les extensives “pels beneficis ambientals i socials que generen en el món rural”. També algunes de les mesures que planteja l’informe tenen incidència sobre l’agricultura.\nAixí doncs, proposa un gravamen sobre els pesticides i destinar la recaptació a “mesures de compensació als agricultors, ramaders i productors forestals que redueixin l’ús de plaguicides”.\nTambé planteja un altre gravamen per “desincentivar” les construccions en terra rústic, tipologia a la qual pertanyen la gran majoria de construccions d’explotacions agrícoles.


Mas Ferran - Viquipèdia, l'enciclopèdia lliure\n41° 45′ 39″ N, 2° 39′ 28″ E / 41.76092°N,2.65775°E / 41.76092; 2.65775Coord.: 41° 45′ 39″ N, 2° 39′ 28″ E / 41.76092°N,2.65775°E / 41.76092; 2.65775\nEl Mas Ferran és una masia de Maçanes (Selva) inclosa a l'Inventari del Patrimoni Arquitectònic de Catalunya.\nMasia aïllada, situat a l'esquerra de la carretera de Maçanes (Gi-555). Edifici de planta rectangular amb planta baixa i pis, i coberta a dues vessants en teula àrab.\nA la façana principal, a la planta baixa, destaca la porta d'entrada amb brancals de pedra i en arc deprimit còncau (actualment la llinda ha desaparegut fruit d'alguna reforma). A banda i banda de la porta, hi ha dues finestres amb brancals, llinda i ampit de pedra, la de la dreta de mida més petita.\nAl pis hi ha tres finestres, totes amb llinda, brancals i ampit de pedra, excepte la de la dreta, que ha patit la mateixa sort que la porta d'entrada. La central a la part inferior té pedra monolítica col·locada en forma de creu.\nA les cantonades hi ha cadenes realitzades amb grans carreus. La façana està treballada en maçoneria i està arrebossada i pintada. Al costat hi ha uns desaigües fets amb maó vist, i un pou.\nTot i que la seva estructura és pròpia del segle XVII, pot ser datada amb anterioritat en una altra ubicació: a la dreta de la carretera de Maçanes, poc abans d'arribar al turó de Sant Roc.\nA principis del segle XX va passar a formar part, per compra, del patrimoni del Baró de Quadres, tot i que sempre va ser destinada a masoveria.\n↑ 1,0 1,1 1,2 1,3 1,4 1,5 1,6 1,7 1,8 «Mas Ferran». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 agost 2017].\nObtingut de «https://ca.wikipedia.org/w/index.php?title=Mas_Ferran&oldid=21681100»\nLa pàgina va ser modificada per darrera vegada el 14 ago 2019 a les 09:25.


L'Ajuntament d'Igualada fomenta l'oci nocturn saludable durant la Festa Major\nL’Ajuntament d’Igualada fomenta l’oci nocturn saludable durant la Festa Major\nL’Ajuntament d’Igualada, a través de la regidoria d’Entorn Comunitari posa durant aquesta Festa Major diferents serveis per a la promoció de l’oci nocturn saludable. Emmarcat en el projecte Nits de Qualitat, s’ha impulsat la campanya “Jo sóc la festa! Tu ets la festa! Per una Festa Major memorable, FM Salut!”\nAquest projectes es porta a terme a través de diversos espais, tant a les Barraques com al Territori Festiu, que donaran informació sobre salut, drogues, sexualitat i altres temes que poden ser d’interès o preocupar als joves. Aquesta iniciativa va de la mà amb la campanya “No en deixis passar ni una”, que promou una Festa Major lliure de comportaments masclistes.\nA més, demà dissabte i també diumenge hi haurà un dispositiu d’intervenció itinerant, que recorrerà els diferents espais de festa, format per parelles d’educadores de carrer per al foment de la salut, que facilitaran informació sobre prevenció i reducció de riscos associats a l’oci nocturn per mitjà de dinàmiques i jocs sobre consums de drogues, conductes sexuals de risc o conducció.\nArticle anteriorLA VEU 1875 (24-8-18)\nPròxim articleEls Moixiganguers volen repetir el 5 de 8 en la diada de Festa Major


Comunicat d’Units per Avançar sobre la Taula de Diàleg — unitsperavancar.com\nPublished On: 14 setembre 2021Categories: Actualitat, Notícia0 CommentsTags: Junts per Catalunya, Pere Aragonès, taula de diàleg\nUnits per Avançar insta al President Aragonès a tenir el coratge necessari per afrontar el diàleg entre els governs de Catalunya i d’Espanya, encara que aquesta iniciativa comporti una crisi de Govern a l’Executiu que presideix.\n1- La designació els representants de Junys per Catalunya a la Taula de diàleg amb el Govern d’Espanya constitueix un atac en tota regla, premeditat i calculat a la línia de flotació de l’esmentada Taula.\n2- Units per avançar aplaudeix el rebuig del President Aragonès als noms proposats per Junts per Catalunya, la majoria dels quals no formen part del Govern de la Generalitat.\n3- Units per Avançar constata i subratlla l’existència d’una ampla majoria al Parlament de Catalunya favorable a la Taula de diàleg. Una majoria que cal respectar i gestionar.\n4- Per tot plegat, Units per Avançar insta al President Aragonès a tenir el coratge necessari per afrontar el diàleg entre els governs de Catalunya i d’Espanya, encara que aquesta iniciativa comporti una crisi de Govern a l’Executiu que presideix.


BH Àsia Oriental » Beques i convenis\nLa UAB té convenis amb diverses universitats d’Àsia Oriental i ofereix una sèrie de beques per a que els estudiants puguin anar a centres docents de la Xina, el Japó, Corea del Sud i Taiwan. Aquestes beques formen part normalment de programes d’intercanvi internacional propis de diverses facultats, entre les quals destaquen la de Traducció i Interpretació i la d’Economia i Empresa.\nA més, hi ha altres oportunitats de beques per anar a Àsia Oriental, com ara les beques Asia Pacífico de la Fundación ICO, o les beques del Govern d’España MAEC-AECI.\nEls diferents països d’Àsia també ofereixen beques per als estudiants estrangers a les quals podeu optar i, finalment, podeu trobar fundacions i institucions com ara La Caixa, Casa Asia i organismes com ara la Comissió Europea que també compten amb diversos programes de beques per anar a Àsia Oriental.\nTrobareu tota la informació relativa a beques i convenis relacionats amb l’Àsia Oriental a pagines.uab.cat/asiaoriental/


Les obres de millora dels accessos al nucli urbà de Sant Jordi, en marxa\nLes millores demandades en la CV136 per l'alcalde de Sant Jordi, Iván Sánchez, als responsables de la Diputació Provincial, ja són una realitat. Aquesta mateixa setmana han arrancat els treballs en el vial que comunica el nucli urbà amb el parc natural municipal del Bovalar, el camp de futbol i les piscines municipals.\nLes obres consisteixen en un accés per als vianants que inclou uns 35 metres de vorera nova paral·lela a la carretera i un pas elevat que, al mateix temps, servirà per a limitar la velocitat en aquest vial. "Amb aquesta actuació no solament es milloraran els accessos, també afavorirà la seguretat dels transeünts, doncs evitarà que hagen de caminar per la carretera amb el perill que açò comporta", ha apuntat Sánchez, alhora que va recordar que són molts els xiquets i xiquetes que solen utilitzar aquest accés, sobretot a l'estiu, per a anar a les piscines.\nEstà previst que les obres, finançades a parts iguals per la Diputació de Castelló i l'Ajuntament de Sant Jordi, finalitzen en poques setmanes.\nAquesta no és l'única obra que s'està duent a terme a Sant Jordi; paral·lelament s'estan s'estan executant els treballs de recuperació d'un antic camí municipal situat en el nucli urbà de la població. Aquesta actuació, que està pràcticament finalitzada, ha sigut pagada íntegrament amb càrrec a les arques municipals.


Comprar pissarra digital LCD Writing Tablet | By Mitu Shop\nMi LCD Writing Table 13.5 Des de 14,99 /mes o 14,99\nPreu rebaixat Mi LCD Writing Table 13.5\nEl meu LCD Writing Tauleta és una pissarra digital perquè puguis donar curs a la teva creativitat estiguis on estiguis. Pot ser usada tant per nens com adults.\nEscriptura sensible a la pressió, nítida i clara.\nXiaomi LCD Writing Tablet és una petita pissarra digital que adopta una fórmula de pel·lícula de cristall líquid personalitzada, amb una pantalla clara i nítida.\nTindràs una experiència d'escriptura natural com si es tractés de paper tradicional, i suau gràcies a la seva pantalla LCD.\nTecnologia de detecció de pressió altament sensible.\nEl gruix de l'escriptura canvia i s'adapta al teu traç.\nBaix consum d'energia, la durada de la bateria et permetrà llargues jornades de treball o diversió.\nBolígraf Stylus magnètic ultralleuger per a un emmagatzematge més còmode. El pes del bolígraf és de només 7g,\nTota la màquina adopta quatre imants de ferro de neodimi, que té una gran capacitat d'adsorció i una força magnètica de llarga durada.\nCos ultrafi, fàcil de portar: Nostra tauleta d'escriptura i dubujo té 7mm de gruix, la qual cosa ho fa lleuger i portàtil, reduint la càrrega del viatge.\nDimensions: 244 x 173 x 7 mm\nMaterials: ABS, pantalla de cristall líquid de polímer (LCD).\nBateria: tipus botó: CR2025


La tesi de Sánchez només es pot consultar a la biblioteca\nLa tesi de Sánchez no es pot consultar 'online', només a la biblioteca de la universitat\nA la plataforma Teseo només hi ha una fitxa i l'examen només pot fer-se presencialment i sense fer còpies\nEl president del Govern podria difondre el text a internet, tot i que la llei no l'obliga\nMadrid - Dimecres, 12/09/2018 | Actualitzada 13/09/2018 - 17:19\nTot i que Pedro Sánchez va afirmar aquest dimecres que la seva tesi doctoral, titulada ‘Innovaciones de la diplomacia económica espanyola: Análisis del sector público (2000-2012)’ està “penjada”r; a la base de dades Teseo, el cert és que la plataforma només inclou una fitxa sobre el treball que va permetre al president del Govern doctorar-se. El text complet només es pot consultar a la biblioteca de la universitat madrilenya Camilo José Cela, omplint un qüestionari i sota l’atenta mirada dels bibliotecaris, que no permeten ni fotocopiar el text ni fer-li fotografies. Això fa difícil esbrinar si el cap de l’Executiu, igual com Carmen Montón amb el seu treball final de màster, va plagiar part de la publicació que li va permetre ser doctor a Economia i Empresa.\nAlbert Rivera va instar aquest dimecres a Sánchez que faci públic el text per dissipar els dubtes i el president podria fer-ho, tot i que la llei no l’obliga. Precisament, el PSOE i el PP van vetar dimarts una norma que sí que exigiria la difusió a internet de tots els treballs de final de grau, màster i tesis. A partir del 2011, només els alumnes de doctorat han de penjar a Teseo el text íntegre, però Sánchez va començar els seus estudis amb el pla d’estudis anterior, que permetia a l’alumne decidir si volia difondre el seu treball ‘online’ o no. És més, durant alguns anys el president va blindar l’accés a la seva tesi, segons el testimoni de periodistes que van intentar consultar-la. Si bé la universitat Camilo José Cela nega aquesta versió i afirma que a la biblioteca ha sigut accessible des del primer dia, i que han sigut molt els informadors que en aquests anys han passat per allà. Aquest matí, davant dels dubtes abocats per Rivera sobre l’escrit del president, hi havia cua i el centre universitari ha habilitat una llista d’espera per ordenar la consulta.\nEls dubtes sobre la tesi parteixen d’unes suposades declaracions de l’exministre d’Indústria Miguel Sebastián en un fòrum privat i que ell ha desmentit, en les quals va revelar que la pràctica totalitat del treball de Sánchez el va fer el seu departament. Sigui certa o no aquesta versió, Sánchez va condensar part del seu treball doctoral al llibre ‘La nueva diplomacia económica espanyola’, que es pot adquirir a les llibreries.\nTemes: Tesi de Pedro Sánchez Carmen Montón Universitat Pedro Sánchez


À Punt - Els ‘riders’ de Deliveroo són treballadors d’empresa i operen com a falsos autònoms\nEls ‘riders’ de Deliveroo són treballadors d’empresa i operen com a falsos autònoms\nNotícies Economia | 23/07/2019 14:30\nEl jutjat social número 19 de Madrid ha estimat la demanda interposada per la Tresoreria General de la Seguretat Social contra Deliveroo i declara que els prop de 500 repartidors demandants, coneguts com a riders, estaven subjectes a una relació laboral amb la companyia en què van prestar serveis.\nEn la sentència, el magistrat conclou que “en la prestació de serveis dels repartidors afectats pel procés van prevaldre les condicions pròpies de la laboralitat, la qual cosa condueix a l’estimació de la demanda”. Contra aquesta sentència es pot interposar recurs en el Tribunal Superior de Justícia de Madrid.\nUn informe de la Inspecció de Treball determinava que aquests repartidors estaven sota una “falsa aparença” d’autònoms per compte propi per a “encobrir” una relació laboral ordinària amb la companyia Deliveroo.\nEl magistrat estableix que “els repartidors essencialment han executat un treball personal en unes condicions organitzades i dirigides per l’empresa, que és l’única que controla la marca Deliveroo, la seua aplicació informàtica i tota la informació que es desprén d’aquesta”.\nA València, el jutjat social número 5 també va sentenciar que els 97 repartidors de l'empresa Roodfoods Spain, matriu de Deliveroo, en aquesta ciutat eren empleats i no autònoms.


Arxius de Jocs de memòria - Kukut Joguines\nInici / Tipus / Jocs de taula / Jocs de memòria\nNo pots afegir "Cayro Joc de Parelles Par&Par" a la cistella perquè el producte està esgotat.\nBrainbox “En la Granja”\nTota la diversió de la granja es troba en aquest Brainbox. Cada carta mostra un aspecte diferent de la vida a la granja, incloent-hi animals, edificis i vehicles. L’objectiu del joc és observar atentament una il·lustració que està impresa en una targeta durant 10 segons. Després, el dau decidirà quina pregunta de les 6 que hi ha al dors de la il·lustració haurà de contestar el jugador. Si la resposta és correcta, el jugador es queda la carta, i la persona amb més targetes, passats 5 o 10 minuts, guanya la partida.\nBrainBox “La vuelta al Mundo”\nL’objectiu del joc és observar atentament una il·lustració que està impresa en una targeta durant 10 segons.\nDesprés, el dau decidirà quina pregunta de les 6 que hi ha al dors de la il·lustració haurà de contestar concursant.\nLa temàtica del joc és sobre la història del món\nLa temàtica del joc és sobre els invents.\nBrainBox la volta al Món\nBS Oca Gegant\nJoc de l’oca XL, fantàstic per jugar amb tota la familia.\nBS Trobar a la Mare\nAparella Mares i Nens\nLlança el dau i troba el nen amb el color correcte. A continuació, busca a la seva mare. Què mare tenia el mateix color sota de la jaqueta? Si aconsegueixes una parella, et podràs quedar amb la mare i amb el nen. Si trobes més parelles que el teu oponent, guanyaràs el joc.\nCayro Speed Monsters\nUns éssers de l’espai exterior han arribat a la terra i desitgen comunicar-se amb nosaltres, però … necessiten aprendre el nostre idioma. Has de dir paraules que comencin per les lletres que apareixen a les cartes, perquè els extraterrestres aprenguin a comunicar-se. Però a més hauràs de recordar les que diuen els teus companys.\nDjeco Carta batasaurus\nBatasaurus és un joc de memòria i estratègia que té als dinosaures com a protagonistes. L’objectiu és guanyar el màxim de combats per obtenir la quantitat més gran de cartes de dinosaures. Un divertit joc per a tota la família!\nDjeco Cartes Magic school\nPer aprovar l’examen de mag haureu de ser astuts i estar molt atents per associar cada personatge amb el seu objecte màgic correcte.\nJoc de memòria i cooperació\nEdat: 5-99 anys\n1 - 3 anys (534)\n3 - 5 anys (731)\n5 - 8 anys (708)\nMés de 8 anys (513)\nAire lliure i activitat física (175)\nJocs de taula (210)\nHabilitat i estratègia (148)\nJocs educatius (84)\nJoguines per a bebés (229)\nKit Benvingut Bebé (54)


Necessitem un nou model de plantejament d’economia familiar? | El Punt de l'Interrogant\nPosted by Imma Lizondo | 9 març 2020 | Guions | 0 |\nTots els canvis comencen per un canvi de percepció i la decisió de cadascú de nosaltres de canviar. De l’individual al col·lectiu. Aquesta és l’autèntica revolució, la conscienciació individual, dels valors de vida que tenim, del que decidim en el nostre dia a dia, aquelles coses quotidianes com la roba que portem, el menjar que preparem, els articles que comprem… són la clau per al canvi global. Si en els nostres actes quotidians li posem aquella consciència de respecte cap a nosaltres, la nostra comunitat i entorn, la natura i el medi ambient, podem aconseguir i revertir el procés actual de devastació, egoisme i avarícia.\nI sí, tot comença a casa, en com ens cuidem nosaltres i als nostres, quina energia hi posem, com eduquem els nostres fills en hàbits saludables de vida; de com cuinem i quins aliments decidim escollir i de la seva procedència, de quina forma netegem i amb quins productes; a on decidim posar la nostra energia vital, amb què i amb qui. Sembla com si la casa o el nostre espai personal íntim no li donéssim la presència i importància que es mereix. Com deia Confuci: si volem canviar el món, primer canvia tu, fes canvis a casa teva i al teu entorn.\nEn una societat on tot està cada vegada més internacionalitzat, que cada vegada més les empreses estan en mans de poques persones que s’enriqueixen més, el canvi va més en la direcció de l’autogestió màxima possible dels nostres recursos en comunitats i en les decisions de compra i de vida respectuoses i sostenibles que fem cadascú de nosaltres.\nEns adonem que les empreses capitalistes s’enfoquen en l’afany de lucre i la competència, és a dir, l’èxit es mesura en termes de benefici i diner. I és que els diners en sí mateixos són un mitjà i no un objectiu. Hem perdut la perspectiva que la moneda es va crear per satisfer les necessitats humanes bàsiques d’intercanvi equitatiu.\nUn altre dels eixos, doncs, és entendre l’èxit d’un altra forma, enfocat al bé comú, amb uns valors de fons de solidaritat, dignitat, sostenibilitat, justícia social, honestedat i respecte. El nostre sistema econòmic capitalista està basat en produir i consumir per generar beneficis econòmics, no té en compte a la persona, les seves hores de descans i necessitats personals, el suport al naixement i criança, percep la persona com a agent productiu. Això genera el consum desmesurat, el poc respecte en els recursos limitats de la terra que ens ofereix gratuïta i generosament, i fomenta l’avarícia de la possessió de terres i recursos.\nHem de sintonitzar amb el minimalisme i la simplicitat. Amb el “menys és més”. A la nostra casa, en el nostre entorn, el que comprem i consumim que sigui el just i necessari. Aquesta consciència es aporta a més de claredat mental i espais lliures, sense entrebancs on l’energia flueix, una forma de viure respectuosa amb els recursos limitats, des de la roba i el menjar fins a l’aigua o la llum. Les pistes cap al minimalisme i la sostenibilitat queden emmarcades amb les 7 R (abans 3):\nReflexionar per prendre decisions informades sobre consum responsable i plantejar-nos si realment ho necessitem o no.\nRebutjar els productes que tenen gran impacte ambiental o són tòxics.\nReduir per comprar el que sigui just i necessari.\nReutilitzar per allargar la vida útil dels productes, aprendre a donar-li un segon ús o reparar-los.\nReciclar per separar els residus perquè puguin ser utilitzats com a matèria primera.\nRedistribuir per minimitzar les diferències entre països pobre i rics, fomentant l’autogestió, el consum de proximitat.\nReclamar perquè com a ciutadans tenim dret a participar i reclamar en decisions governamentals sobre medi ambient.\nEl canvi el trobem en prendre decisions informades sobre la nostra vida en benefici de tots els éssers i l’entorn natural i social. Es tracta de canviar de punt de vista, un canvi de consciència que ens porti a noves actituds, nous pensaments, nous valors i nous sentiments.\nI escullo la frase de Gandhi per acabar aquest guió, per reflexionar i posar consciència a les nostres accions:\nCuida els teus pensament perquè es tornaran paraules.\nCuida els teus actes perquè es convertiran en hàbits.\nCuida els teus hàbits perquè forjaran el teu caràcter.\nCuida el teu caràcter perquè crearà el teu destí. I el teu destí serà la teva vida.\nMoney Money Money, Cabaret https://www.youtube.com/watch?v=PIAXG_QcQNU\nWhat a wonderful world, Louis Armstrong https://www.youtube.com/watch?v=CWzrABouyeE\nWeb Relevo/Reciclamos contigo: https://relevocontigo.com/las-7-r-del-consumidor-ecologico-2/\nMejor sin plástico, Yurena González\nLa economía del bien común, Christian Felber: https://www.youtube.com/watch?v=Wz2OUD3ILzk&feature=youtu.be\n“X un bon clima”, Generalitat de Catalunya: http://cads.gencat.cat/es/detalls/detallpublicacio/X-un-bon-clima.-Calculadora-de-carboni.-Una-guia-daccio-contra-el-canvi-climatic-00001\nWeb de la Mar Figueres: www.simplicidadcreativa.com\nAssociació per a una vida sostenible: http://opcions.org/\nEcoblog Nonoa: https://www.ecoblognonoa.com/residuo-cero-zero-waste/\nL’Ofici de viure – “El minimalisme” https://www.ccma.cat/tv3/alacarta/lofici-de-viure/el-minimalisme/video/6017626/\nPreviousEl benestar dona la felicitat?\nNextValorem el fet de que una persona hagi d’abandonar la seva terra, per trobar un món nou?


UGT exigeix una aposta decidida per l'Educació: Reducció de ràtios i de càrrega lectiva\nL'aprovació i entrada en vigor de LOMLOE és l'oportunitat per abordar els canvis que necessita la nostra Educació. Des que es van aplicar les retallades educatives en 2012, UGT ha exigit als successius Governs la reversió de les retallades mitjançant la baixada de les ràtios i la reducció de l'horari lectiu de professorat, a través d'una normativa de caràcter bàsic que obligui a les administracions educatives a la seva aplicació en els diferents territoris. La crisi per COVID ha obligat a les administracions educatives a adoptar mesures extraordinàries en el sistema educatiu que permetin garantir una tornada segura a les aules. Algunes de les mesures imposades han incidit en el reforç de les plantilles docents i han permès desdoblar els grups i reduir el nombre d'alumnat per aula. El fet d'haver reduït el nombre d'alumnat per aula ha facilitat que els docents puguin dedicar més temps a cada un d'ells/es mitjançant un ensenyament més individualitzat, millorant el clima d'aprenentatge a l'aula, el rendiment i els resultats acadèmics de l'alumnat.\nVist l'anterior, s'evidencia que les mesures adoptades de manera puntual per la situació sanitària s'han d'imposar amb caràcter definitiu. Aquests canvis encaixen amb un dels objectius proposats en la nova llei educativa orientada cap a una atenció més personalitzada que doni resposta als diferents ritmes d'aprenentatge de l'alumnat. També funcionaria contra l'abandonament i el fracàs escolar, ja que una major flexibilitat en el sistema educatiu permet poder atendre millor i de forma més personalitzada a l'alumnat i facilita una millor orientació professional amb una oferta acadèmica més diversificada. Al mateix temps, la LOMLOE ha de proposar un nou currículum que redueixi l'excés de continguts, perquè l'alumnat no només adquireixi coneixements sinó que sigui capaç de posar en pràctica el que aprèn i de resoldre problemes.\nLes administracions educatives comencen a planificar el proper curs escolar i han de decidir si aposten per l'educació o tornen a la situació de partida d'abans de la pandèmia amb aules massificades i sobrecàrrega als horaris lectius dels docents. Des d’UGT reclamem a les administracions un augment de les plantilles que permeti reduir l'horari lectiu docent, reduir les ràtios, flexibilitzar els grups d'alumnat i comptar amb recursos de suport en totes les etapes educatives per poder oferir un ensenyament més personalitzat.\nEl Sector d'Ensenyament de FeSP-UGT considera fonamental abordar els aspectes que incideixen en la millora de les condicions sociolaborals del professorat i fer un major esforç d'inversió per avançar en polítiques educatives que permetin als docents afrontar els nous reptes de sistema educatiu .\nUGT_Informa._Reducció_de_ràtios_i_de_càrrega_lectiva.pdf\t(52 Descargas)\nMás en esta categoría: « RESUM DE LA MESA SECTORIAL D’OPOSICIONS de 18 de març de 2021 UGT demana la creació d’un cos únic de Mestres, professorat tècnic d’FP i de secundària »